Bosnia inimesed armastavad ütelda, et nad on «suure südamega rahvas südamekujulises riigis». Eestlanna Jael elas Bosnias 17 aastat. Selles raamatus maalib Jael pildi Bosnia elust, läbi eestlase silmade.
Esimeses osas tuleb juttu Bosnia ajaloost, loodusest, kultuurist, inimestest ja kommetest. Miks on Bosnias kolm presidenti? Kuidas moslemid tähistavad usupühi? Millist muinasjututegelast meenutab sealne loodus? Kuidas teha head pidu vähese raha eest? Ja sealses kultuuris väga oluline teema: kuidas tulla toime kohalike kosjamooridega?
Raamatu teine osa räägib Jaeli erinevatest rollidest ja ülesannetest. Kuidas jagada korterit kolmest erinevast maailmajaost tulnud kolleegidega? Mis juhtub, kui Jaeli käes on humanitaarabi laohoone võtmed? Kuidas tulla toime keeruliste inimestega? Kuidas õppida jooma tasside viisi kanget türgi kohvi, istudes sigaretisuitsust sinises toas?
Raamatu viimased peatükid räägivad Jaeli taaskohanemisest eluga kodumaal. Millega oli tagasi tulles raske harjuda? Mida Bosnia talle õpetas? Jaeli lugu Bosniast on ühtlasi jutustus Jumala tööst tema elus. Kodumaale pöördumine toimus samuti südame sunnil. Nüüd vaatab Jael toimunule tagasi tänuliku südamega ning usaldab Jumala juhtimist oma tuleviku suhtes. Soli Deo Gloria- kogu au kuulub Jumalale! Raamat sisaldab pildipoognat Bosniast.
Kas kõik raamatud on kohe saadaval?
Uued raamatud - suur osa on laos olemas (seisukord>uus), aga suur osa on ka tellimisel (seisukord > uus tellimisel). Tellimisel raamatud saabuvad lattu enamasti 1-2-3 päeva jooksul.
Kasutatud raamatud (seisukord > väga hea, hea, rahuldav) on kõik kohe laos või poes olemas.
Mis siis teha, kui minu otsitud raamat on läbi müüdud?
Leia otsitav raamat täppisotsinguga siit.
Saada oma soov firstname.lastname@example.org. Me salvestame selle ja anname teada, kui raamatu
leiame. Vahel leiame kiiresti, vahel kulub aastaid. On raamatuid, mille järjekorras on mitu inimest.
Kuidas raamatud kätte saab?
Saadame raamatuid kõigisse pakikappidesse ja kulleriga otse tellija aadressile. Raamatuile saab ka ise kauplustesse järele tulla: Harju tn 1 Tallinnas või Lossi tn 28 Viljandis. Soome, Lätti ja Leetu saadame raamatuid nii pakikappidesse kui tavapostiga, mujale maailmas samuti tavapostiga. Loe lähemalt siit.
Millises seisukorras on kasutatud raamatud?
Iga kasutatud raamatu eksemplari juures on märgitud seisukord: väga hea, hea, rahuldav, halb ja vajadust mööda ka täpsustus. Loe lähemalt siit.